ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱢᱚᱦᱟᱨᱟᱡᱽ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱢᱚᱦᱟᱨᱟᱡᱽ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (IATA: BOM, ICAO: VABB) ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱩᱢᱵᱟᱭ ᱟᱨ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ (MMR) ᱨᱮ ᱥᱮᱵᱟ ᱮᱫᱼᱟ ᱾ ᱱᱚᱣᱟ ᱫᱚ ᱫᱤᱞᱞᱤ ᱛᱟᱭᱚᱢ ᱜᱩᱴ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱯᱟᱥᱮᱱᱡᱚᱨ ᱴᱨᱟᱯᱷᱤᱠ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱵᱟᱹᱲᱛᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱟᱨ ᱒᱐᱒᱓-᱒᱔ ᱥᱟᱞ ᱨᱮ ᱯᱟᱥᱮᱱᱡᱚᱨ ᱴᱨᱟᱯᱷᱤᱠ ᱞᱮᱠᱟᱛᱮ ᱮᱥᱤᱭᱟ ᱨᱮᱱᱟᱜ ᱙ ᱟᱱᱟᱜ ᱟᱹᱰᱤ ᱵᱟᱹᱲᱛᱤ ᱩᱰᱟᱹᱱ ᱰᱟᱹᱦᱤ ᱟᱨ ᱡᱮᱜᱮᱛ ᱨᱮᱱᱟᱜ ᱒᱕ ᱟᱱᱟᱜ ᱟᱹᱰᱤ ᱵᱟᱹᱲᱛᱤ ᱩᱰᱟᱹᱱ ᱰᱟᱹᱦᱤ ᱛᱟᱦᱮᱸ ᱠᱟᱱᱟ ᱾

ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱪᱟᱪᱞᱟᱣ ᱫᱚ ᱢᱩᱢᱵᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱤᱢᱤᱴᱮᱰ (MIAL) ᱦᱚᱛᱮᱛᱮ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱟᱰᱟᱱᱤ ᱜᱨᱩᱯ ᱨᱤᱱᱤᱡ ᱜᱚᱲᱚᱭᱤᱡ ᱠᱚᱢᱯᱟᱹᱱᱤ ᱟᱰᱟᱱᱤ ᱮᱱᱴᱟᱨᱯᱨᱟᱭᱤᱡᱮᱡᱽ ᱟᱨ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱟᱹᱭᱫᱟᱹᱨᱤ ᱛᱟᱞᱟ ᱨᱮ ᱢᱤᱫ ᱡᱩᱢᱤᱫᱽ ᱵᱮᱯᱟᱨ ᱠᱟᱱᱟ ᱾

ᱱᱟᱣᱟ ᱴᱟᱨᱢᱤᱱᱟᱞ ᱫᱚ ᱢᱩᱬ ᱟᱨᱴᱮᱨᱤᱭᱟᱞ ᱯᱟᱪᱮ ᱮᱠᱥᱯᱨᱮᱥ ᱦᱟᱭᱣᱮ ᱥᱟᱶ ᱡᱚᱲᱟᱣ ᱟᱠᱟᱱ ᱢᱤᱫ ᱰᱮᱰᱤᱠᱮᱴᱤᱰ ᱫᱚ ᱖ ᱞᱮᱱ ᱮᱞᱤᱵᱮᱴᱮᱰ ᱥᱚᱲᱚᱠ ᱦᱚᱸ ᱱᱚᱣᱟ ᱫᱤᱱ ᱨᱮᱜᱮ ᱫᱤᱥᱩᱣᱟᱹ ᱠᱚ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱮᱱᱟ ᱾ ᱩᱰᱟᱹᱱ ᱰᱟᱹᱦᱤ ᱡᱚᱛᱚ ᱛᱩᱨᱩᱭ ᱜᱚᱴᱟᱝ ᱵᱟᱥᱟ ᱟᱠᱟᱱ ᱢᱟᱦᱟᱫᱮᱥ ᱠᱚ ᱞᱟᱹᱜᱤᱫ ᱱᱚᱱᱥᱴᱚᱯ ᱥᱮ ᱡᱚᱲᱟᱣ ᱩᱰᱟᱹᱱ ᱰᱟᱹᱦᱤ ᱮᱢᱚᱜᱼᱟ ᱾

ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱧᱩᱛᱩᱢ ᱫᱚ ᱑᱗ ᱥᱟᱭ ᱥᱮᱨᱢᱟ ᱨᱮ ᱢᱟᱨᱟᱴᱷᱟ ᱥᱟᱢᱨᱟᱡᱽ ᱨᱤᱱᱤᱡ ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ (᱑᱖᱓᱐-᱑᱖᱘᱐) ᱧᱩᱛᱩᱢ ᱛᱮ ᱠᱚ ᱧᱩᱢ ᱟᱠᱟᱫᱟ ᱾ ᱑᱙᱙᱙ ᱥᱟᱞ ᱨᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱯᱩᱭᱞᱩ "ᱥᱚᱦᱟᱨ ᱩᱰᱟᱹᱱ ᱰᱟᱹᱦᱤ" ᱠᱷᱚᱱ "ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ" (ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱫᱚ "ᱢᱚᱦᱟᱨᱟᱡᱽ" ᱒᱐᱑᱘ ᱚᱜᱚᱥᱴ ᱓᱐ ᱨᱮ ᱥᱮᱞᱮᱫ ᱞᱮᱱᱟ) ᱾ ᱱᱚᱶᱟ ᱵᱷᱤᱞᱮ ᱯᱟᱨᱞᱮ ᱤᱥᱴ ᱨᱮ ᱥᱟᱱᱛᱟ ᱠᱨᱩᱡᱽ ᱟᱨ ᱥᱚᱦᱟᱨ ᱟᱹᱛᱩ ᱨᱮᱱᱟᱜ ᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱟᱨ.ᱮ.ᱮᱯᱷ. ᱥᱟᱱᱛᱟ ᱠᱨᱩᱡᱽ ᱫᱚ ᱑᱙᱓᱐ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱶᱟ ᱫᱚ ᱡᱩᱦᱩ ᱮᱭᱨᱳᱰᱨᱚᱢ ᱠᱷᱚᱱ ᱢᱟᱨᱟᱝ ᱩᱰᱟᱹᱱ ᱰᱟᱹᱦᱤ ᱴᱚᱴᱷᱟ ᱛᱟᱦᱮᱸ ᱠᱟᱱᱟ ᱟᱨ ᱑᱙᱔᱒ ᱠᱷᱚᱱ ᱑᱙᱔᱗ ᱫᱷᱟᱹᱨᱤᱡ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱟᱭᱢᱟ ᱟᱨ.ᱮ.ᱮᱯᱷ. ᱥᱠᱣᱟᱰᱨᱚᱱ ᱠᱚᱣᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱑᱕᱐᱐ ᱮᱠᱚᱨ (᱖᱑᱐ ᱦᱮᱠᱴᱟᱨ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱮᱛᱚᱦᱚᱵ ᱨᱮ ᱱᱚᱶᱟ ᱨᱮ ᱯᱮᱭᱟ ᱨᱟᱱᱣᱮ ᱛᱟᱦᱮᱸ ᱠᱟᱱᱟ ᱾ ᱮᱯᱨᱚᱱ ᱨᱟᱱᱣᱮ ᱐᱙/᱒᱗ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ ᱴᱚᱴᱷᱟ, ᱡᱟᱦᱟᱸ ᱫᱚ ᱛᱮᱦᱮᱧ "ᱢᱟᱨᱮ ᱩᱰᱟᱹᱱ ᱰᱟᱹᱦᱤ" ᱠᱚ ᱢᱮᱛᱟᱜ ᱠᱟᱱᱟ, ᱮᱴᱟᱜ ᱠᱚ ᱥᱟᱶᱛᱮ, ᱮᱭᱟᱨ ᱤᱱᱰᱤᱭᱟ, ᱮᱭᱟᱨ ᱣᱟᱨᱠᱥ ᱤᱱᱰᱤᱭᱟ, ᱤᱱᱰᱟᱢᱮᱨ ᱮᱵᱤᱭᱮᱥᱚᱱ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱟᱨ ᱢᱤᱭᱟᱞ ᱨᱮᱱᱟᱜ ᱡᱮᱱᱨᱟᱞ ᱮᱵᱤᱭᱮᱥᱚᱱ ᱴᱟᱨᱢᱤᱱᱟᱞ ᱨᱮᱱᱟᱜ ᱡᱚᱛᱚᱱ ᱦᱮᱸᱜᱟᱨ ᱢᱮᱱᱟᱜᱼᱟ ᱾

ᱯᱟᱥᱮᱱᱡᱚᱨ ᱟᱨ ᱮᱭᱟᱨ ᱴᱨᱟᱯᱷᱤᱠ
᱒᱐᱑᱘ ᱥᱮᱨᱢᱟ ᱨᱮ ᱱᱚᱸᱰᱮ ᱔᱙.᱘ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱠᱟᱨᱜᱳ ᱦᱮᱡ ᱥᱮᱱ ᱞᱮᱠᱟᱛᱮ ᱱᱚᱶᱟ ᱫᱚ ᱫᱚᱥᱟᱨ ᱟᱹᱰᱤ ᱵᱟᱹᱲᱛᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱢᱟᱨᱪ ᱒᱐᱑᱗ ᱨᱮ, ᱩᱰᱟᱹᱱ ᱰᱟᱹᱦᱤ ᱢᱤᱫ ᱚᱠᱛᱚ ᱨᱮ ᱢᱤᱫᱴᱟᱹᱝ ᱨᱟᱱᱣᱮ ᱪᱟᱪᱞᱟᱣ ᱞᱟᱹᱜᱤᱫ ᱛᱮ ᱞᱚᱱᱰᱚᱱ ᱨᱮᱱᱟᱜ ᱜᱟᱴᱣᱤᱠ ᱩᱰᱟᱹᱱ ᱰᱟᱹᱦᱤ ᱛᱟᱭᱱᱚᱢ ᱮᱱᱟ ᱾ ᱛᱟᱭᱚᱢ ᱛᱮ ᱢᱩᱢᱵᱟᱭ ᱨᱮ ᱦᱮᱡ ᱥᱮᱴᱮᱨᱚᱜ ᱦᱚᱲ ᱠᱚᱣᱟᱜ ᱞᱮᱠᱷᱟ ᱨᱮ ᱞᱟᱦᱟᱱᱛᱤ ᱠᱷᱟᱹᱛᱤᱨ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱨᱮ ᱜᱟᱴᱣᱤᱠ ᱩᱰᱟᱹᱱ ᱰᱟᱹᱦᱤ ᱫᱚ ᱱᱚᱣᱟ ᱫᱚ ᱟᱨᱦᱚᱸ ᱛᱟᱭᱱᱚᱢ ᱨᱮ ᱫᱚᱦᱚ ᱠᱮᱫᱼᱟ ᱾

ᱱᱚᱶᱟ ᱙ ᱰᱤᱥᱮᱢᱵᱚᱨ ᱒᱐᱑᱘ ᱨᱮ ᱑,᱐᱐᱗ ᱜᱚᱴᱟᱝ ᱩᱰᱟᱹᱜ ᱜᱟᱹᱰᱤ ᱦᱮᱡ ᱥᱮᱱ ᱨᱤᱠᱚᱨᱰ ᱮ ᱵᱮᱱᱟᱣ ᱞᱮᱫᱼᱟ, ᱡᱟᱦᱟᱸ ᱫᱚ ᱡᱩᱱ ᱒᱐᱑᱘ ᱨᱮ ᱢᱤᱫ ᱫᱤᱱ ᱨᱮ ᱑,᱐᱐᱓ ᱜᱚᱴᱟᱝ ᱩᱰᱟᱹᱜ ᱜᱟᱹᱰᱤ ᱦᱮᱡ ᱥᱮᱱ ᱨᱮᱱᱟᱜ ᱟᱡᱟᱜ ᱯᱩᱭᱞᱩ ᱨᱤᱠᱚᱨᱰ ᱠᱷᱚᱱ ᱰᱷᱮᱨ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱑᱖ ᱥᱮᱯᱴᱮᱢᱵᱚᱨ ᱒᱐᱑᱔ ᱨᱮ ᱢᱤᱫ ᱴᱟᱲᱟᱝ ᱨᱮ ᱕᱑ ᱜᱚᱴᱟᱝ ᱦᱮᱡ ᱥᱮᱱ ᱨᱮᱱᱟᱜ ᱨᱤᱠᱚᱨᱰ ᱦᱟᱛᱟᱣ ᱞᱮᱫᱼᱟ ᱾ ᱒᱐᱒᱐ ᱥᱮᱨᱢᱟ ᱨᱮ ᱢᱩᱢᱵᱟᱭ ᱩᱰᱟᱹᱱ ᱰᱟᱹᱦᱤ ᱔᱕.᱘᱗ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱦᱟᱛᱟᱣ ᱞᱮᱫᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮ ᱟᱭᱤ.ᱡᱤ.ᱟᱭᱤ. ᱨᱮᱱᱟᱜ ᱖᱗.᱓ ᱢᱤᱞᱤᱭᱚᱱ ᱛᱟᱭᱚᱱ ᱫᱚᱥᱟᱨ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱒᱐᱒᱓-᱒᱔ ᱨᱮ, ᱩᱰᱟᱹᱱ ᱰᱟᱹᱦᱤ ᱫᱚ ᱟᱡᱟᱜ ᱱᱟᱜᱟᱢ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱕᱒.᱘ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱠᱚ ᱦᱟᱛᱟᱣᱟ, ᱡᱟᱦᱟᱸ ᱫᱚ ᱥᱮᱨᱢᱟ ᱨᱮ ᱕᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱦᱮᱡ ᱥᱮᱱ ᱨᱮᱱᱟᱜ ᱟᱡᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱫᱟᱲᱮ ᱠᱷᱚᱱ ᱯᱟᱨᱚᱢ ᱟᱠᱟᱱᱟ ᱾

ᱢᱟᱹᱞᱤᱠ
ᱡᱤ.ᱵᱷᱤ.ᱠᱮ. ᱤᱱᱰᱟᱥᱴᱨᱤᱡᱽ, ᱮᱭᱟᱨᱯᱳᱨᱴᱥ ᱠᱚᱢᱯᱟᱹᱱᱤ ᱥᱟᱣᱛᱷ ᱟᱯᱷᱨᱤᱠᱟ ᱟᱨ ᱵᱤᱰᱣᱮᱥᱴ ᱨᱮᱱᱟᱜ ᱢᱤᱫ ᱜᱟᱶᱛᱟ ᱢᱩᱢᱵᱟᱭ ᱩᱰᱟᱹᱱ ᱰᱟᱹᱦᱤ ᱪᱟᱪᱞᱟᱣ ᱞᱟᱹᱜᱤᱫ ᱵᱤᱰ ᱡᱤᱛᱠᱟᱹᱨ ᱞᱮᱱᱟ ᱾ ᱱᱚᱣᱟ ᱠᱟᱹᱢᱤ ᱦᱚᱨᱟ ᱯᱩᱨᱟᱹᱣ ᱞᱟᱹᱜᱤᱫ ᱛᱮ, ᱢᱩᱢᱵᱟᱭ ᱤᱱᱴᱚᱨᱱᱮᱥᱱᱟᱞ ᱮᱭᱟᱨᱯᱚᱨᱴ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ (MIAL), ᱜᱟᱶᱛᱟ (᱗᱔%) ᱟᱨ ᱩᱰᱟᱹᱱ ᱰᱟᱹᱦᱤ ᱟᱹᱭᱫᱟᱹᱨᱤ (᱒᱖%) ᱛᱟᱞᱟ ᱨᱮ ᱢᱤᱫ ᱡᱩᱢᱤᱫᱽ ᱵᱮᱯᱟᱨ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱠᱷᱚᱱ, MIAL ᱫᱚ CSMIA ᱨᱮ ᱟᱭᱢᱟ ᱞᱮᱠᱟᱱ ᱱᱟᱯᱟᱭ, ᱰᱤᱡᱟᱭᱤᱱ ᱟᱨ ᱯᱟᱥᱮᱡᱚᱨ ᱵᱮᱵᱚᱥᱛᱟ ᱠᱚᱭ ᱥᱩᱫᱷᱟᱹᱨ ᱟᱠᱟᱫᱟ, ᱡᱟᱦᱟᱸ ᱨᱮ ᱰᱳᱢᱮᱥᱴᱤᱠ ᱴᱟᱨᱢᱤᱱᱟᱞ 1A ᱟᱨ 1B, ᱤᱱᱴᱟᱨᱱᱮᱥᱱᱟᱞ ᱴᱟᱨᱢᱤᱱᱟᱞ 2B ᱟᱨ 2C ᱨᱮᱱᱟᱜ ᱱᱟᱣᱟ ᱛᱮᱭᱟᱨ ᱟᱨ ᱢᱤᱫ ᱱᱟᱣᱟ ᱰᱳᱢᱮᱥᱴᱤᱠ ᱴᱟᱨᱢᱤᱱᱟᱞ 1C ᱟᱨ ᱱᱟᱣᱟ ᱴᱟᱨᱢᱤᱱᱟᱞ T2 ᱡᱷᱤᱡ ᱨᱮᱱᱟᱜ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ MIAL ᱫᱚ ᱱᱟᱣᱟ ᱴᱮᱠᱥᱤᱣᱮ, ᱮᱯᱨᱚᱱ ᱟᱨ ᱵᱟᱨᱭᱟ ᱨᱟᱱᱣᱮ ᱵᱮᱱᱟᱣ ᱞᱮᱠᱟᱛᱮ ᱮᱭᱟᱨᱥᱟᱭᱤᱰ ᱯᱨᱚᱡᱮᱠᱴ ᱦᱚᱸᱭ ᱮᱦᱚᱵ ᱟᱠᱟᱫᱟ ᱾ ᱯᱷᱮᱵᱨᱩᱣᱟᱨᱤ ᱒᱐᱐᱘ ᱨᱮ, MIAL ᱫᱚ ᱮᱭᱟᱨ ᱴᱨᱟᱱᱥᱯᱳᱨᱴ ᱤᱴᱤᱥᱯᱮᱥᱱᱟᱞ SITA ᱥᱟᱶ ᱢᱤᱫ ᱥᱟᱹᱜᱟᱹᱭ ᱵᱮᱱᱟᱣ ᱞᱮᱫᱼᱟ, ᱡᱟᱦᱟᱸ ᱨᱮᱱᱟᱜ ᱯᱩᱨᱟᱹᱣ ᱨᱮ CSIA ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱞᱮᱫᱼᱟ ᱡᱟᱦᱟᱸ ᱫᱚ ᱠᱚᱢᱚᱱ-ᱭᱩᱡᱷ ᱥᱮᱞᱯᱷ-ᱥᱟᱨᱵᱷᱤᱥ ᱠᱤᱭᱳᱥᱠ ᱟᱨ CUTE (ᱠᱚᱢᱚᱱ ᱭᱩᱡᱽ ᱴᱟᱨᱢᱤᱱᱟᱞ ᱤᱠᱣᱤᱯᱢᱮᱱᱴ) ᱪᱮᱠ-ᱤᱱ ᱥᱤᱥᱴᱮᱢ ᱞᱟᱹᱜᱩ ᱞᱮᱫᱼᱟ ᱾

ᱯᱷᱮᱵᱽᱨᱩᱣᱟᱨᱤ ᱒᱐᱒᱑ ᱨᱮ, ᱟᱰᱟᱱᱤ ᱜᱨᱩᱯ ᱫᱚ ᱟᱡᱤᱡ ᱜᱚᱲᱚᱭᱤᱡ ᱠᱚᱢᱯᱟᱹᱱᱤ ᱟᱰᱟᱱᱤ ᱮᱱᱴᱟᱨᱯᱨᱟᱭᱤᱡᱮᱡᱽ ᱦᱚᱛᱮᱛᱮ MIAL ᱨᱮ ᱡᱤᱵᱤᱠᱮ ᱟᱨ ᱵᱤᱰᱵᱮᱥᱴ ᱵᱟᱱᱟᱨᱟᱜ ᱦᱟᱹᱴᱤᱧ ᱮ ᱦᱟᱛᱟᱣ ᱠᱮᱫᱼᱟ, ᱡᱟᱦᱟᱸ ᱫᱚ ᱱᱚᱣᱟ ᱮᱱᱴᱟᱨᱯᱨᱟᱭᱤᱡᱮᱡᱽ ᱨᱮ ᱗᱔% ᱨᱮᱱᱟᱜ ᱠᱚᱱᱴᱨᱚᱞ ᱦᱟᱹᱴᱤᱧ ᱮ ᱧᱟᱢ ᱠᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱮ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ